b"\n_START_ARTICLE_\nJos\xc3\xa9 Fernando Gonz\xc3\xa1lez S\xc3\xa1nchez\n_START_SECTION_\nBiografia\n_START_PARAGRAPH_\nPertanyia a una fam\xc3\xadlia humil, va estudiar el batxillerat a Lleida, es llicenci\xc3\xa0 en dret a la Universitat de Saragossa, tot doctorant-se a la Universitat de Salamanca._NEWLINE_Es va establir a Madrid, on de la m\xc3\xa0 de Nicol\xc3\xa1s Mar\xc3\xada Rivero i Emilio Castelar es va interessar per la pol\xc3\xadtica, alhora que col\xc2\xb7laborava als diaris La Discusi\xc3\xb3n i La Democracia. Tamb\xc3\xa9 treball\xc3\xa0 com a secretari de la Universitat Central de Madrid. El 1868 va dirigir el diari d'Alacant La Revoluci\xc3\xb3n, i el 1869 fou nomenat president d'honor del Cercle Republic\xc3\xa0 Federalista d'Alacant. Membre del Partit Republic\xc3\xa0 Democr\xc3\xa0tic Federal, fou elegit diputat per Osca a les eleccions generals espanyoles d'agost de 1872 i per Dolors a les eleccions generals espanyoles de 1873. _NEWLINE_Durant la Primera Rep\xc3\xbablica Espanyola fou sotsecretari de Governaci\xc3\xb3, director general d'Instrucci\xc3\xb3 P\xc3\xbablica, ministre de Gr\xc3\xa0cia i Just\xc3\xadcia sota Francesc Pi i Margall (juny de 1873) i ministre de Foment amb Nicol\xc3\xa1s Salmer\xc3\xb3n. Va presentar un projecte de llei d'educaci\xc3\xb3 for\xc3\xa7a avan\xc3\xa7at per a la seva \xc3\xa8poca i un altre de jurats mixtes. Tamb\xc3\xa9 va demanar l'abolici\xc3\xb3 de l'esclavatge a Cuba i Puerto Rico_NEWLINE_Quan es produ\xc3\xad la restauraci\xc3\xb3 borb\xc3\xb2nica hagu\xc3\xa9 d'exiliar-se a Par\xc3\xads fins que el govern liberal li va permetre tornar el 1881. Fou nomenat senador per la Societat Econ\xc3\xb2mica de Cuba el 1886-1887, el 1893-1894 i 1898, i per la prov\xc3\xadncia de Guadalajara de 1899 a 1902. Alhora, va exercir d'advocat i va fer gran amistat amb Francisco Giner de los R\xc3\xados, Gumersindo de Azc\xc3\xa1rate i Melqu\xc3\xadades \xc3\x81lvarez, amb qui va formar el Partido Reformista."